Борис Младенов-Young
Човеци, хора, време е дошло…

chitanka.info

Човеци, хора, време е дошло,

да се простим със думата „родина“,

че ерата на поданството мина —

родина ни е земното кълбо!

За всички нас земята е една

и няма друга в цялата вселена,

но тя е сериозно застрашена

от нашите постъпки и дела.

Наместо като хищни зверове,

да се избиваме и я рушим,

защо не се сплотим в една държава?!

Всеобщата заплаха ни зове,

планетата от гибел да спасим,

че участ зла и нас ни застрашава.

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.